**Poveștile de Lună**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poveștile din Lună

În aur îmbrăcate

Coboară să ne spună

Istorii minunate.

Neasemănătoare

Cu tot ce știm din lume

Cum flori zic în culoare,

Cascadele în spume.

Ele ne dau cuvinte

Să le-nșirăm în salbă

Păstrându-ni-le sfinte

Într-o credință dalbă.

În inimi să rămână

Din timpuri peste vreme

Ca-n Patria Română

Să-nvie iar poeme.

Care vor naște vise

Cu aripi mătăsoase

Să dăinuie nescrise

În basmele frumoase.

Victor Bragagiu